בשנת 2007 הועלה לדרגת סא"ל ומונה למפקד פלגת כלי שיט בשייטת 13, ושימש בתפקיד עד שנת 2009. לאחר מכן מונה למפקד פלגת הדרכה בשייטת 13 בין השנים 2009–2011. בהמשך שימש כסגן מפקד שייטת 13 בין השנים 2011–2012. לאחר מכן מונה לראש לשכת הרמטכ"ל, בני גנץ, תפקיד בו שימש בין השנים 2013–2015.
בשנת 2015 הועלה לדרגת אל"ם ומונה לראש מחלקת מבצעים של חיל הים, תפקיד אותו מילא עד שנת 2017. במאי 2017 מונה לעוזר הרמטכ"ל, גדי איזנקוט, ושירת בתפקיד בין היתר במבצע מגן צפוני, בתפקיד זה שימש עד שנת 2019. ב-31 ביולי 2019 מונה למפקד שייטת 13, תפקיד בו שירת עד 15 ביוני 2021. על פעילות השייטת בפיקודו הוענק לה אות הערכה מטעם הרמטכ"ל ופרס הרמטכ"ל ליחידות מצטיינות בשנת 2020, וצל"ש הרמטכ"ל ב-16 ביוני 2021. בסיום תפקידו הועלה לדרגת תא"ל וב-17 ביוני 2021 נכנס לתפקידו כראש מספן הים.
חיים אישים.
הגרי נשוי ואב לשלושה. בעל תואר ראשון בפילוסופיה מאוניברסיטת תל אביב, ותואר שני בדיפלומטיה וביטחון מאוניברסיטת תל אביב.
דני הגרי
אורי צ'שנובסקי
אוֹרי צ'שנובסקי (נולד ב-16 במרץ 1947) הוא כימאי פיזיקלי ישראלי ופרופסור אמריטוס בבית הספר לכימיה באוניברסיטת תל אביב. מחלוצי וממובילי תחום הננוטכנולוגיה והננו-מדעים בישראל.
ביוגרפיה.
צ'שנובסקי נולד בפריז ועלה לישראל ב-1949, בגיל שנתיים.
את כל תאריו רכש באוניברסיטת תל אביב. למד במחזור הרביעי של בית הספר לכימיה בפקולטה למדעים מדויקים ע"ש ריימונד ובברלי סאקלר. סיים את התואר הראשון בכימיה באוניברסיטת תל אביב ב-1970, את התואר השני ב-1972, ואת הדוקטורט ב-1979. המנחים שלו לדוקטורט היו עוזי אבן ויהושע יורטנר.
בשנים 1979–1981 היה עמית מחקר בתר דוקטורי ע"ש חיים ויצמן. את שלב אקדמי זה הוא מילא באוניברסיטת הרווארד, בהנחייתו של דאדלי הרשבאך, שנודע כחתן פרס נובל לכימיה לשנת 1986.
עם חזרתו לארץ מונה למרצה באוניברסיטת תל אביב. ב-1986 קודם לדרגת מרצה בכיר וזכה במלגת בת שבע דה-רוטשילד למדענים צעירים מצטיינים.
ב-1990 היה לפרופסור חבר, ובאותה שנה זכה במלגת אלון. ב-1995 מונה לפרופסור מן המניין. בשנים 1997–2001 היה חבר בוועדה מטעם תוכנית ביכורה לקידום מחקר בננו-מדעים בישראל.
בשנת 1998 יזם את הקמתו של המרכז לננוטכנולוגיה באוניברסיטת תל אביב, וזה אכן הוקם שנתיים מאוחר יותר. בשנים 2002–2004 שימש כראש המרכז.
בשנים 2001–2004 כיהן כראש בית הספר לכימיה באוניברסיטת תל אביב, והחליף בתפקיד זה את שלמה רוזן. בשנת 2004 מונה למחזיק הקתדרה ע"ש סאקלר לצבירים וננו-חלקיקים, וכן ייסד את הפורום למרכזי ננוטכנולוגיה בישראל. הוא עמד בראשו עד 2012.
ב-2007 הוכרז כחתן פרס ויצמן למחקרים במדעים מדויקים, יחד עם הביוכימאי דן תופיק ממכון ויצמן למדע. ב-2008 נבחר כחבר האגודה האמריקאית לפיזיקה.
ב-2017 פרש צ'שנובסקי לגמלאות, אך גם כיום (2021) הוא ראש קבוצת מחקר פעילה במחלקה לכימיה פיזיקלית בבית הספר לכימיה באוניברסיטת תל אביב. ב-2020 היה צ'שנובסקי חבר בוועדת פרס ישראל שהחליטה להעניק את הפרס בתחום חקר הפיזיקה והכימיה ליוסף קלפטר, לשעבר נשיא אוניברסיטת תל אביב.
במקביל לעבודתו באוניברסיטת תל אביב, כיהן כעמית מחקר באוניברסיטת רייס ביוסטון בשנים 1986–1987, וכמדען אורח במספר אוניברסיטאות ברחבי העולם.
על תלמידיו לאורך השנים נמנה פרופ' גיל מרקוביץ, שכיהן אף הוא כראש בית הספר לכימיה, בשנים 2013–2016.
מחקר.
צ'שנובסקי הוא כימאי פיזיקלי ניסיוני העוסק בפיתוח וביישום שיטות חדשות בספקטרוסקופיה פוטו-אלקטרונית, שברבות הזמן היו לסטנדרט בתחומן. עיקר מיקודו בשיטות המאפשרות אפיון וחקר תכונות של חלקיקים ננומטריים בודדים, ובהן: מיקרוסקופיית אור המאפשרת הבחנה והפרדה בין עצמים בגדלים ננומטריים (מה שלא מתאפשר בשיטות מיקרוסקופיה מסורתיות). בפרט, הוא עמל על פיתוח שיטות רובוסטיות שאינן דורשות שימוש בסמנים פלואורסצנטיים.
כמו כן, עוסק מחקרו בפיתוח שיטות למדידת הבליעה האופטית בחלקיקים ננומטריים בודדים על פני תחום ספקטרלי רחב, ובחקר ובאפיון תכונות אופטיות וחשמליות של ננו-חלקיקים המיועדים לפיתוח טכנולוגיות מתקדמות.
קישורים חיצוניים.
דף אישי באתר אוניברסיטת תל אביב
דור הררי
דור הררי (נולד ב-31 במרץ 1989) הוא שחקן וזמר ישראלי.
ביוגרפיה.
הררי גדל ברעננה ולו שני אחים קטנים תאומים. את שירותו הצבאי עשה כלוחם ביחידת מגלן. את לימודי המשחק החל בגיל 27 בסטודיו יורם לוינשטיין. לאחר מכן, השתתף במחזמר "גבירתי הנאווה" בהבימה.
בשנת 2016 השתתף בסרט הסטודנטים "זאב מבוית".
בשנת 2019 שיחק בסרט הילדים "הרפתקה בשחקים". עוד באותה שנה השתתף בסדרה "ביום שהאדמה רעדה" בתפקיד דניאל דאהן.
בשנת 2020 שיחק בעונה השנייה של הסדרה תאג"ד בתפקיד בועז. בנוסף, שיחק בסדרה "לאבד את אליס".
בשנת 2021 גילם את לירז באומן בסדרת הדרמה "השוטרים" ואת דמותו של מפקד הפלוגה כפיר מועלם בסדרה "המפקדת".
בשנת 2022 הררי מופיע ב כחלק מ"קבוצת הצעירים" של התיאטרון. במסגרת זו, הוא משחק בהצגות "רינגו" ו"שלום לך ארץ".
מלבד המשחק, הוא מתופף בהרכב האינדי "Bones Garage" ואף הוציא ארבעה סינגלים ואלבום.
Mama (שיר של ספייס גירלז)
Mama (בעברית: אמא) הוא סינגל שהוקלט על ידי להקת הבנות הבריטית ספייס גירלז. את השיר הוציאה לאור חברת התקליטים וירג'ין רקורדס, כרצועה השישית של אלבום הבכורה שלהם, "Spice". את מילות השיר חיברו בנות הלהקה לצד מאט רו וריצ'רד סטנרד, שגם הפיקו את השיר. "Mama" היא בלדת פופ המתלווה לצלילי קלידים, גיטרה, צ'לו וכינור. השיר מתאר את היחסים המורכבים בין אם לבתה, תוך שמדגיש את קשייהם.
"Mama" והשיר "Who Do You Think You Are" יצאו לאור באותו היום כסינגל איי סייד כפול. הווידאו קליפ של השיר בוים על ידי "", והציג את חברות הלהקה כילדות. בדומה לשלושת הסינגלים הקודמים של הלהקה, זכה "Mama" להצלחה בינלאומית, חרף הביקורות המעורבות שקיבל. "Mama" יצא לאור כסינגל הרביעי של "Spice". השיר ניצב בפסגת מצעד הסינגלים הבריטי, והפך את הספייס גירלז ללהקה היחידה שארבעת שיריה הראשונים הגיעו למקום הראשון במצעד. איגוד תעשיית ההקלטות הבריטי העניק לשיר את תואר הפלטינה, על מכירות של 786,000 עותקים במדינה. השיר הגיע לעשירייה הפותחת ברוב מצעד המוזיקה בעולם, דוגמת אירופה הוט 100 ומצעד הסינגלים בניו זילנד.
כתיבה והפקה.
"Mama" נכתב על ידי חברות הלהקה, לצד סטנרד ורו, שגם כתבו והפיקו את שיריה הקודמים, "Wannabe" ו-"". בריאיון אודות תהליך כתיבת השיר, חשף רו כי את הרעיון לשיר הגתה חברת הלהקה מלאני בראון. כל אחת מחברות הלהקה כתבו פסוקית אחת מן השיר, ואילו את הפזמון, כתבו יחדיו. את השיר הקליטו רו וסטנרד באולפן ההקלטות שלהם בלונדון. הפזמון מתלווה לצלילי פסנתר וגיטרה.
"Mama" הוא בלדת פופ. הוא נכתב בסולם לה♭, במהירות מהירה של 100 פעימות לדקה. הוא נפתח בתחילית אינסטרומנטלית ברצף האקורדים . רצף זה משמש כבסיס חטיבת הקול הקבועה של השיר. בנטון ובראון שרות את שני הבתים הראשונים בהתאמה, ובעדן מצטרפות חברות הלהקה הנוספות לשירת הפזמון. לאחר הפזמון מושמע קטע מקהלה משל מארק בסוויק, המשלים את חלקו האחרון של השיר.
קבלה.
ביקורות.
אל "Mama" הופנו ביקורות מעורבת מפי מבקרי המוזיקה העכשווית. מחד, היו ששיבחו את אופיו האיטי, ומאידך, אחרים ציינו לרעה את הפקתו ואת מילותיו. מגזין "דיילי מירור" נקב את הרוך והשלווה של הלהקה לרעה, ואף טען כי להיט בלדה לא מתאים לצביון הפמיניסטי והעדכני שלה. שירות האינטרנט "Yahoo!" השווה את "Mama" למיטב להיטיה של מריה קארי, ושיבח את המלודיות וצליליו. בביקורת המלאה על האלבום "Spice" כינה קן טאקר מאנטרטיינמנט ויקלי את השיר כבלדה סתמית ונדושה, שהרסה את המכלול הקצבי של אלבום הבכורה.
הצלחה מסחרית.
"Mama" יצא לאור יחד עם "Who Do You Think You Are" כסיגל דו-מסלולי, ב-3 במרץ 1997. לאחר שנמכר בכ-248,000 עותקים בשבוע הראשון לצאתו, הגיע השיר למקום הראשון במצעד הסינגלים הבריטי. הוא נשאר במיקום זהה שלושה שבועות רצופים. עד שנת 2019 נמכר השיר בכ-786,000 עותקים ברחבי הממלכה המאוחדת בלבד. על מכירות אלו הוענק לו תואר פלטינה על ידי איגוד תעשיית ההקלטות הבריטי. "Mama" זכה להצלחה מסחרית גם באירופה כולה; הוא הגיע למקום השלישי באירופה הוט 100, ולמקום הראשון במצעד הסינגלים האירי. השיר נכנס לעשירייה הפותחת מצעדי המוזיקה בבלגיה (הן בפלנדריה והן בוולוניה), גרמניה, הולנד, שוודיה ושווייץ. עם יציאתו באוסטרליה הגיע "Mama" למקום ה-31 במצעד הסינגלים האוסטרלי. לאחר תשעה שבועות, עלה למקום הראשון. בניו זילנד הגיע בשיאו למקום השישי במצעד הלאומי.
וידאו קליפ.
את הקליפ ל-"Mama" ביים צוות הפקה מטעם חברת . הוא צולם בסמוך לביתן המשותף, באולפני באלינג שבלונדון. לקליפ שתי גרסאות שונות; הקליפ המקורי הציג את קהל המחזמר "ספייס גירלז", בעת הופעות הפתיחה. ג'רי האליוול ואמה בנטון נכנסות על הבמה בקבריולה, ואילו ויקטוריה בקהאם ומל בי חורשות את דרכן בדלתות מסתוריות. מל סי מחליקה לבמה במורד חבל. בגרסה השנייה, יושבות חברות הלהקה במעגל, שבמרכזו מצגת שקופיות נוסטלגית, המציגה את תקופות שונות בחייהן. לאורכו, מוצגות חברות הספייס גירלז כילדות, שמשחקות, שרות ורוקדות.
יואב יאיר
יואב יאיר (נולד ב-20 בינואר 1958) הוא פרופסור מן המניין ודקאן בית הספר לקיימות במרכז הבינתחומי הרצליה.
ביוגרפיה.